[[Fil:Midvinterblot (Carl Larsson) - Nationalmuseum - 32534.tif|thumb|400px|''[[Midvinterblot]]''<br />[[monumentalmaleri]] af [[Carl Larsson]] (1915)]]
'''Blót''' ([[norrønt]]: '''blót''') var i [[nordisk religion]] en bred betegnelse for forskellige [[Ritualer i nordisk religion|ritualer]], hvor der i reglen indgik en form for [[ofring]]. Blótet kendes fra en række skriftlige overleveringer, og de fortæller, at man blótede til [[Nordiske guder|guderne]] eller andre overnaturlige væsner for at opnå deres velvilje. På norrønt betyder [[Verbum|verbet]] ''blóta'' (''blóte'') "at ofre (til en gud)",<ref>alternative former: blœt; blét, blétum; blótinn, modtageren af ofret i [[akkusativ|akk.]], mens det ofrede objekt er i [[dativ|dat.]]; Zoëga, ''A Concise Dictionary of Old Icelandic''</ref> eller "at styrke", dvs. modtageren af ofret.<ref name="stein">Steinsland & Meulengracht 1998:74</ref> Det er beslægtet med [[gotisk (sprog)|gotisk]] ''blôtan'' (at "dyrke, tilbede") og [[oldhøjtysk]] ''bluozan'' ("ofre"). Sandsynligvis har ordet oprindeligt betydet "påkalde med besværgelse eller offer".<ref>Hellquist, Elof (1922), Blota. I ''Svensk etymologisk ordbok'' (s. 49). Lund: C. W. K. Gleerups förlag.</ref>
Formålet med blótritualet var grundlæggende at helliggøre offergaver, så de kunne de overføres til den guddommelige sfære. Ritualet bestod af flere elementer, først og fremmest overlevering af offergaver. Typisk blev en eller anden form for fødevarer enten placeret eller destrueret på en lokalitet, hvor kontakten til guderne eller de guddommelige væsner blev opfattet som særlig stærk. I nogle tilfælde blev det fulgt af et blótgilde, hvor deltagerne sammen fortærede mad og drikke. Måltidet var normalt et sammenskudsgilde, hvor alle deltagere var forpligtet til at medbringe mad og drikkevarer, primært øl,<ref>Steinsland (2005) pp.278</ref> og ceremonien var et [[kommunion]]soffer, som guderne symbolsk deltog i.<ref>Näsström (1999) pp. 167</ref>
Lignende ritualer kendes fra andre [[germansk]]e kulturer, fx i sydgermansk og [[angelsaksisk religion]].
Ritualer